
Meghívó

Módszertani műhelyalkalmak Támogatott Lakhatásban dolgozó intézményvezetők, esetfelelősök, szakmai munkatársak és ápoló-gondozó személyek számára
 
Tisztelt Támogatott Lakhatás Szolgáltatásban dolgozó kolléga!

Szeretettel meghívjuk a Belügyminisztérium, a KézenFogva Alapítvány és a Borsod-Abaúj-Zemplén vármegye és Heves vármegye területén működő Területi Szakmatámogatási Rendszer nevében egy módszertani szakmai műhelyalkalomra. 

A műhely időpontja: 2025.09.16.  10.00-14.00

A műhely helyszíne: Miskolci Egyesített Szociális, Egészségügyi és Gyermekjóléti Intézmény Család- és Gyermekjóléti Központ                                                                                    
3525 Miskolc, Mátyás király u. 15.

A műhelyen alapvetően építünk a csoportmunkára, a műhelyen 20 fő tud részt venni, célunk, hogy minél több szolgáltató jelenléte biztosított legyen egy-egy alkalmon.

A módszertani támogató sorozat a következő kérdésekre kíván gyakorlatorientált, kézzelfogható ismeretterjesztő és fejlesztő alkalmat nyújtani: 
 
· Mi a különbség a gondozás és a támogatás között, miért fontos ez, és hogyan érvényesíthető a mindennapokban? 
· Hogyan hagyható el a „kisintézménykénti működés”?  
· Hogyan lehet a gyakorlati munka során alkalmazni, azt a fajta új szemléletet mely partnerként tekint a fogyatékos és pszichiátriai beteg emberekre? 
· Hogyan lehet megerősíteni a szolgáltatói attitűdöt és fokozatosan leépíteni az intézményi berögzült viselkedésformákat? 
· Hogyan lehet elmélyíteni és a gyakorlatban is mindennapivá tenni a megfelelő szóhasználatot, viselkedésformákat? 
· Mi a különbség a helyettes döntéshozatal és a támogatott döntéshozatal között? 
 
Regisztrálni a tszr.belap@gmail.com címen lehet. 
Várjuk Önöket szeretettel!
A Területi Szakmatámogatási Rendszer képviseletében:
		Szabó Emese		  
  Bérces Idősek Otthona és Támogatott  Lakhatás Heves Vármegye   
igazgató

